Rolandus Bonaparte
Rolandus Bonaparte Res apud Vicidata repertae: Nativitas: 19 Maii 1858; Auteuil Obitus: 14 Aprilis 1924; Lutetia Patria: Francia Familia Genitores: Pierre Napoleon Bonaparte; Eleonore Justine Ruflin Coniunx: Marie-Félix Blanc Proles: Maria Bonaparte Familia: Bonaparte Rolandus Neapolio Bonaparte, sextus princeps Canino et Musignano (natus clara familia Bonaparte Lutetiae die 19 Maii 1858; ibidem mortuus die 14 Aprilis 1924) fuit scriptor,naturae studiosus, anthropologus et botanista Francicus. Siglum scientificum eius est Bonap. Discipulus in Schola militari Sancti Cyrus erat. Die 18 Novembris 1880 in matrimonium duxit Lutetiae Mariam-Felicem Blanc, filiam viri argentarii et aleatorii possessoris Francisci Blanc. Matrimonio ei, quod valde felix fuisse videtur, Maria Bonaparte orta est. Ea psychoanalysis perita fuit, quae anno 1907 principi Graeciae Georgio nupsit. Uxor autem paulo post partum phthisi mortua ei fortunas maximas reliquit. Itaque Rolandus multas expeditiones in Africam, Asiam et Americam parare atque instituere potuit. In villa sua Parisiensi ad stratam Avenue d'Iéna n° 10 sita collectiones scientificas tenebat; ibi herbarium totius mundi maximum videri potuit. Quod post mortem Societas geographiae, cuius praeses Rolandus fuerat, accepit. Anno 1919 autem praefuit Societati botanicae Francicae.